Document ID: 31986R3527

*****
ΚΑΝΟΝΙΣΜΟΣ (ΕΟΚ) αριθ. 3527/86 ΤΟΥ ΣΥΜΒΟΥΛΙΟΥ
της 17ης Νοεμβρίου 1986
για την τροποποίηση του κανονισμού (ΕΟΚ) αριθ. 2036/82 περί θεσπίσεως των γενικών κανόνων σχετικά με τα ειδικά μέτρα για τα πίσα, τα κουκιά, τα φούλια και τα γλυκά λούπινα
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1431/82 του Συμβουλίου της 18ης Μαΐου 1982 που προβλέπει ειδικά μέτρα για τα πίσα, τα κουκιά, τα φούλια και τα γλυκά λούπινα (1), όπως τροποποιήθηκε τελευταία από τον κανονισμό (ΕΟΚ) αριθ. 3127/86 (2), και ιδίως το άρθρο 3 παράγραφος 5,
την πρόταση της Επιτροπής,
Εκτιμώντας ότι τα άρθρα 1 και 2 του κανονισμού (ΕΟΚ) αριθ. 2036/82 (3), όπως τροποποιήθηκε τελευταία από τον κανονισμό (ΕΟΚ) αριθ. 1832/85 (4), αναφέρονται στη μέση τιμή της διεθνούς αγοράς· ότι ο όρος «μέση» έχει διαγραφεί από αυτή την έκφραση στον κανονισμό (ΕΟΚ) αριθ. 1431/82 προκειμένου να αποφευχθούν δυσκολίες ερμηνείας· ότι θα πρέπει κατά συνέπεια να προσαρμοσθεί το κείμενο του κανονισμού (ΕΟΚ) αριθ. 2036/82,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 παράγραφος 1, παράγραφος 2 δεύτερο εδάφιο, παράγραφος 3, παράγραφος 4 πρώτο εδάφιο, καθώς και στο άρθρο 2 παράγραφος 5 πρώτο εδάφιο του κανονισμού (ΕΟΚ) αριθ. 2036/82, διαγράφεται η έκφραση «μέση».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Νοεμβρίου 1986.

Labels: 2
17